Ramón Rato Rodríguez - Uiquipedia

# Ramón Rato Rodríguez

### De Uiquipedia

Ramón Rato Rodríguez ( 1907 – 1998 ) foi un xurista y empresariu asturianu.

Ramón Rato Rodríguez, nació en Xixón el 20 de payares de 1907 nuna familia que ficiera fortuna na industria testil y la construcción. Foi abogáu, xuez y profesor de Derechu.

En tiempos de la República destacó por ser el primer abogáu de les JONS.

En 1939 casó con Aurora Figaredo Sala, heredera d'una conocida familia mierense que destacó nel mundu de la mina, la industria y la finanza. El matrimoniu tuvo tres fíos, Ramón, María ángeles y Rodrigo. Esti últimu destacó nel ámbitu políticu y económicu como vicepresidente del Gobiernu y Ministru d’Economía de José María Aznar y xerente del Fondu Monetariu Internacional.

Na guerra civil lluchó nel bandu nacional y foi un de los fundadores de Radio Nacional de España.

Posteriormente declaróse partidariu de la restauración de la Monarquía y de Juan de Borbón, del que foi collaborador y amigu.

Ramón Rato destacó como empresariu, creando ente otres empreses la Rueda d'emisores Rato, que llegó a ser una de les principales cadenes de radio privaes d'España hasta que la compró la ONCE en 1990.

En 1967, l'acusación d'evadir capitales a Suiza valió-y una condena a tres años de cárcel y una multa de 176 millones de pesetes. El Banco de Siero, que supuestamente yera la tapadera pa les tresferencies illegales entró en quiebra y foi interveníu pol Bancu d’España.

Morrió el 27 de septiembre de 1998 y ta enterráu na cripta que la familia tien na ilesia de san Pedro de Xixón.

Retrieved from "http://ast.wikipedia.org../../../r/a/m/Ram%C3%B3n_Rato_Rodr%C3%ADguez_9c05.html"

Categoríes: Asturianos | Empresarios

##### Views

- Artículu
- Discusión
- Revisión actual

##### Buscar